እተን ኣዋልድ ነቶም ኣብ ሓለዋ ዝነበሩ ኣባላት ፖሊስ እንታይ ምስ ዊስኪ እንታይ ሓዊሰን ኣስትየንኦም?
ብራዚል፡ ኣብ ሓያል ተፍትሽ ዘዋፈረ ስርሒት
ብሓገዝ ብጾቶም ካብ ሓደ ናይ ብራዚል ቤት ማእሰርቲ ንዝሃደሙ እሱራት ንምህዳን ፖሊስ ብራዚል ኣብታ ሃገር ገዚፍ ወፈራ የካየድ ምህላዉ ተፈሊጡ። ሰለስተ ናይ ፖሊስ ክዳን ዝወደያ ኣዋልድ ብቐትሪ ናብቲ ቤት ማእሰርቲ ብምእታው ነቶም ኣብ ሓለዋ ዝነበሩ ኣባላት ፖሊስ ንምዝንጋዕ ዓዲመናኦም። ብዘይ ውልውል ናብቲ ዝመርሐኦም ክፍሊ ኣትዮም ዊስኪ ክጋበዙ ጀሚሮም። ሓሽሽ ሓዊሰን ስለ ዝሃበኦም ግና ብቕልጡፍ ክታኸሱ ጀሚሮም። እተን ሰለስተ ኣዋልድ መፋትሕ ወሲደን ነቲ እሱራት ዝርከብዎ ክፍልታት ብምኽፋት ንኹሎም - 28 እሱራት ኣህዲመንኦም። ገለ ካብቶም እሱራት ናብ ቤት መኽዘን ብምእታው ኣጽዋርን ጠያይትን ተማሊኦም ከይዶም። ካልኦት ኣባላት ሓለዋ ክቕይሩ ምስ መጹ ግና፡ እቶም ዋርዲያ ኣብ ምድሪ ተዘርጊሖም ጸኒሖም። ገሊኦም እውን ጥራይ ነብሶም እዮም ተረኺቦም። ኣብ ማእከል ብራዚል፡ ኩዩያባ ኣብ ዝተባህለት ከተማ ዝተፈጸመ ስርሒት ህድማ እሱራት ዘዋደዳ ኣዋልድ ንሓደ ብሩኖ ኣሞርዩም ዝተባህለ ወዲ 18 ዓመት ፍሩድ ናይ ምፍታሕ መደብ ከም ዝነበረን ፖሊስ ሓቢሩ ኣሎ።
ኣብ ብራዚል ገዚፍ ሃድን ዘካይድ ዘሎ ፖሊስ እታ ሃገር ዛጊት፡ ሸሞንተ እሱራት ጥራይ ከም ዝሓዘ ተፈሊጡ ኣሎ።
ሓሽሽ